Som følge av den belgiske føderalismen og etableringen av separate språksamfunn, regioner og språkområder ble RTBs franskspråklige seksjon skilt ut og fikk navnet RTBF og en ny tv-kanal med navnet RTbis ble til. I 1979 ble RTbis Télé 2. Sammen med de franske kanalene TF1, Antenne 2, FR 3 og sveitsiske SSR, var RTBF med på å stifte den europeiske franskspråklige kanalen TV5 i 1984. 21. mars 1988 skiftet Télé 2 igjen navn, denne gangen til Télé 21. I 1993 ble Télé 21 erstattet av Arte/21 og Sport 21.